53 



været 48 Timer i Mørke, var Stivelsen forsvunden i 

 Bladgrøntkornene hos Tobaksplanten og Bærkarsen; hos 

 Storkenæbsplanten var den ogsaa forsvunden i de fleste 

 Celler, og kun paa enkelte Steder fandtes der endnu 

 Rester af Stivelse. Efter at Planterne havde været 5 

 Dage i Mørke, var ogsaa hos Storkenæbsplanten al Sti- 

 velsen borte. Nu sattes Planterne 5 Dage i Lys, og 

 i alle Bladgrøntkornene var Stivelsen atter kommen til 

 Syne; Bladgrøntkornene vare voxede og havde antaget 

 deres normale Udseende. Den Hurtighed, hvormed Sti- 

 velsen forsvandt, lader formode, at der i de grønne Blade 

 daglig finder en periodisk Vexling Sted, at der om 

 Dagen i Bladgrøntkornene bliver dannet Stivelse, som til- 

 dels bliver opløst den følgende Nat. 



Jeg maa bede Læserne undskylde, hvis jeg altfor meget 

 har trættet dem med de mange Enkeltheder om Bladgrønt- 

 korn og Stivelsekorn, men jeg var nødsaget til at medtage 

 dem for at kunne fremstille Betydningen af de gjorte Iagt- 

 tagelser i hele deres Udstrækning og for at kunne paa- 

 vise, hvilken Indflydelse disse maa have paa vor Opfat- 

 telse af Plantelivet. Der er vist mange, som ere enige 

 med mig i, at jo mere man kj ender til Plantelivet i dets 

 mindste Enkeltheder, desto mere Kjærlighed faar man 

 til Planterne, og desto mere bliver man i Stand til at 

 kunne glæde sig over deres tavse og rolige Livsvirksomhed, 

 at jo mere man kan stille sig lige over for Planten og 

 skue ind i dens inderste Væsen, desto mere ser man det 

 storartede i Summen af alle de smaa Virksomheder, som 

 udgjøre Plantens Liv. Kjendskabet til dette i dets En- 

 keltheder har ogsaa stor praktisk Betydning, naar man 

 selv beskjæftiger sig med Dyrkning af Planter i Haver 

 eller i Værelser. 



